CCCME посочи, че Комисията не е обяснила защо действителният марж на печалбата на производител на пазара, за който не е установено, че е изкривен, не може да се използва при формиране на нормалната стойност.
 (314)
 Комисията не се съгласи с това твърдение. Тези обяснения бяха представени в съображения 258 и 294, в които Комисията стигна до заключението, че Аржентина отговаря на критериите, определени в член 2, параграф 6а, буква а), първо тире от основния регламент, за да бъде счетена за подходяща представителна държава, поради което Комисията трябваше да използва печалбата за производител от Аржентина. Поради това твърдението беше отхвърлено.
 3.3. Източници, използвани за определяне на незасегнатите от нарушения разходи
 (315)
 В първата бележка Комисията изброи производствените фактори, като материали, енергия и труд, използвани от производителите износители при производство на разглеждания продукт, и прикани заинтересованите страни да представят коментари и да предложат леснодостъпна информация за стойности, при които няма нарушения, за всеки от споменатите в посочената по-горе бележка производствени фактори.
 (316)
 Впоследствие във втората бележка Комисията заяви, че ще използва GTA за формиране на нормалната стойност в съответствие с член 2, параграф 6а, буква а) от основния регламент, за да установи незасегнатите от нарушения разходи на повечето производствени фактори, по-специално на суровините. Освен това Комисията заяви, че ще използва статистически данни на МОТ и тарифите за електроенергия, публикувани от двете електроразпределителни дружества, т.е. Edenor и Edesur, за да установи незасегнатите от нарушения разходи за труд и енергия, както е подробно описано в съображение 348.
 (317)
 Във втората бележка Комисията също така информира заинтересованите страни, че поради изключително големия брой производствени фактори на включените в извадката производители износители, които са предоставили пълна информация, тя може да групира представляващите незначителна тежест за производствените разходи в категорията „консумативи“. Що се отнася до тяхната обработка при изчисляване на нормалната стойност, Комисията информира, че ще изчисли процента на консумативите спрямо общите разходи за суровини и ще приложи този процент към преизчислените разходи за суровини, когато използва установените референтни стойности, при които няма нарушения в съответните представителни държави. Комисията не следва този подход, както е допълнително разяснено по-долу в съображение 320.
 3.4. Разходи и референтни стойности, при които няма нарушения
 3.4.1. Производствени фактори
 (318)
 Въз основа на цялата предоставена от заинтересованите страни и събрана по време на контролните посещения информация бяха определени следните производствени фактори и техните източници с цел определяне на нормалната стойност в съответствие с член 2, параграф 6а, буква а) от основния регламент:
 Таблица 1
 Производствени фактори за КОВ
 Производствен фактор
 Код на стоката в Аржентина
 Стойност, при която няма нарушения
 Мерна единица
 Суровини
 Тел от алуминиева сплав
 7605 29 90
 32,60
 CNY/kg
 Плакирана с алуминий стоманена тел
 7217 30 10 ,
 7217 30 90
 10,17
 CNY/kg
 Алуминиеви пръти
 7605 21 10
 7605 21 90
 27,59
 CNY/kg
 Алуминиева ивица
 7606 12 20 ,
 7606 12 90
 21,68
 CNY/kg
 Алуминиева ивица/лента
 7606 91 00
 29,03
 CNY/kg
 Арамидни нишки
 5402 11 00
 148,37
 CNY/kg
 Кабелно желе
 4002 99 90
 26,58
 CNY/kg
 Кабелна паста
 2710 19 93 ,
 2710 19 99
 9,26
 CNY/kg
 Етиленвинилацетат
 3905 29 00
